**Lisa 1**

**TEHNILINE KIRJELDUS**

Lepingu esemeks on RMK metsakasvatustalituse ja taimla- ja seemnemajandusosakonna masinaparki kuuluvatele traktoritele hooldus- ja remonditeenuse tellimine koos varuosade soetamisega.

**Hankija masinapark**

RMK taimla- ja seemnemajandusosakonna kasutuses olevad traktorid markide kaupa ja nende asukohad maakonniti ja osade jaotus:

Osa 1- Valtra (1 masin)- Põlva

Osa 2- MTZ, T-16 ja T-25 (16 masinat)- Ida ja Lääne-Viru, Rapla, Valga, Pärnu, Põlva, Saare maakond

Osa 3- Kioti (2 masinat)- Rapla, Põlva,

Osa 4- Deutz-Fahr (4 masinat)- Ida ja Lääne-Viru, Viljandi, Valga

Osa 5- New-Holland (9 masinat)- Lääne-Viru, Rapla, Pärnu, Põlva, Tartu, Viljandi

Osa 6- JCB (1 masin)- Pärnu,

Osa 7- MultiOne (1 masin)- Lääne-Viru

Osa 8- Kramer (1 masin)- Tartu

Osa 9- - Branson (2 masinat)- Tartu, Pärnu

Osa 10 – Raptor (1 masin) – Ida-Viru

Osa 11- Manitou (2 masinat)- Tartu, Pärnu,

Osa 12- Dieci (2 masin)- Pärnu

Etteantud metsamasinate nimekiri ning arv on eelduslik. Teenust tellitakse vastavalt vajadusele ning olemasolevatele võimalustele.

1. **Remont ja hooldus.**

Pakkuja peab suutma pakkuda järgnevaid teenuseid :

* 1. Masina remont ja hooldus töökojas. Tasustamisalus on masina remondi ja hoolduse **tunnihind töökojas**. Hõlmab endas pakkuja poolt töökojas reaalselt mehaaniku poolt tehtud töid tundides.
  2. Remont ja hooldus tööobjektil. Tasustamisalus on masina remondi ja hoolduse **tunnihind välitingimustes** tööobjektil. Lisaks tasutakse ka sõit tööobjektile ja tagasi (**kilomeetri hind**). Sõidu alguspunktiks loetakse raamlepingu täitja lähimat eindus- või teeninduskohta.
  3. Töödele antakse garantii minimaalselt kuus kuud.
  4. Teenuse pakkuja peab osutama hooldust ja remonditeenust vastavuses masina tootjatehase poolt ettenähtud nõuetele.
  5. Ajal, mil masinad asuvad teenuse osutaja valduses peab olema tagatud, et kõrvalistel isikutel puudub neile juurdepääs. Teenuse pakkuja kannab kõik masinatel teostatavate töödega kaasnevad kulud ja masinate tellijale tagastamisega seotud riisiko ning kulud kuni hetkeni, mil tellija on tööd vastu võtnud.

1. **Varuosad**
   1. Varuosadele antakse garantii vähemalt 12 kuud;
   2. Pakkumuses pakutud allahindlusprotsent peab kehtima kõikidele varuosadele. A varuosa tellimine tuleb hankijaga kooskõlastada. Juhul kui pakkuja hind on kõrgem kui hankija teiste partnerite poolt pakutav hind, võib hankija varuosa mujalt soetada.
   3. Kui saadavad on nii A kui ka B varuosad, tuleb kasutada B varuosa v.a juhtudel kui tellija soovib teistmoodi.
   4. Vajalikud varuosad tellitakse peale seda, kui tellija on tellimuse e-posti teel kinnitanud. Varuosade tarneaeg teeninduspunkti:
      1. Laos olevad varuosad tarnitakse hiljemalt järgmiseks tööpäevaks
      2. Tellimisel olevad varuosad tarnitakse hiljemalt 1 (ühe) nädala jooksul. Juhul kui pakkuja ei suuda varuosa määratud aja jooksul tarnida, tuleb see kooskõlastada tellija esindajaga.
   5. Tellitud üle 100 euro maksvad varuosad toimetatakse tellijale Eesti piires pakkuja kulul.
   6. Varuosade allahindlusprotsendid hinnakirjast peavad olema kontrollitavad ning teenuse pakkuja peab suutma allahindluse kohaldamist tellija nõudmisel tõendada. Tellijal on õigus küsida eelnevaid hinnapakkumusi ka varuosade hindade kontrollimiseks.
   7. Tellijal on õigus nõuda varuosadele soodsamat hinda (sh suuremat allahindlust) juhul kui samaväärne toode on teiste teenusepakkujate avalikes hinnakirjades avaldatud või teiste teenusepakkujate poolt tellijale teada antud soodsama hinnaga ja/või osta toode teistelt teenusepakkujatelt, kui teenuse pakkuja ei suuda tellija poolt esitatud tingimustel tellimust täita või muudel objektiivselt põhjendatud juhtudel.
   8. Juhul, kui tellijal on võimalik vajalikud varuosad soodsamalt ja sama kvaliteediga hankida, siis võib tööde teostamiseks vajalikud materjalid ja varuosad tellija ise tellida ja tarnida. Vastutus selliste varuosade ja materjalide garantii eest lasub tellijal.
   9. Juhul, kui pakkuja ei suuda või on juba eelnevalt ilmne, et pakkuja ei suuda teenust nõuetele ja tingimustele vastavalt teostada või varuosa tarnida, on tellijal õigus teenust ja varuosa mujalt tellida.
2. **Muud tingimused**
   1. Pakkumuses pakkuja poolt esitatud hinnad ja pakutud allahindlusprotsendid kehtivad hankijale kogu lepinguperioodi vältel.
   2. Iga viidet, mille hankija teeb käesolevas hankes mõnele riigihangete seaduse paragrahvi 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“.
   3. Iga viidet, mille hankija teeb käesolevas hankes ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“. Muu kui tehnilises kirjelduses täpselt näidatud alusele tuginemisel või täpselt kirjeldatud elemendi pakkumisel tuleb pakkumuses esitada hankijale kinnitus ja tõendid pakutava elemendi samaväärsuse kohta (nt tootja kinnitus pakutava elemendi samaväärsuse kohta, muu asjakohane tõendusmaterjal või viide selle saamise võimalusele). Pakkujal on õigus talle sobival viisil tõendada, et tema pakutud lahendus täidab hankedokumentide tehnilises kirjelduses määratletud nõudmisi samaväärselt.